stanford-oval/wikipedia huggingface dataset:
השערת פואנקרה
השערת פואנקרה כמקרה מבחן לקשר בין תורות גאומטריות

תחומים שונים בגאומטריה עוסקים במחלקות שונות של אובייקטים גאומטריים. לכל תחום יש את מחלקת האובייקטים שבה הוא עוסק ואת המניפולציות שאפשר לבצע על האובייקטים מבלי שנחשיב אותם לשוניים. בשפה של תורת הקטגוריות לכל תחום מתאימה קטגוריה. התחום חוקר את האובייקטים בקטגוריה המתאימה, ושני אובייקטים נחשבים לשקולים אם הם איזומורפיים בקטגוריה המתאימה.
לעיתים כל אובייקט מתחום אחד מהווה גם אובייקט מתחום אחר. לדוגמה כל יריעה חלקה, מהווה גם יריעה טופולוגית וכל יריעה טופולוגית מהווה גם מרחב טופולוגי. בשפה של תורת הקטגוריות מצב כזה אומר שיש פונקטור שוכח בין הקטגוריות המתאימות.
פונקטורים שוכחים הם בדרך כלל נאמנים. אם נתון פונקטור שוכח נאמן  F:{\mathcal {C}}\to {\mathcal {D}} אפשר לראות באובייקטים ב -  {\mathcal {C}} בתור אובייקטים ב- {\mathcal {D}} המצוידים במבנה נוסף ומקימים תכונות מסוימות.
לעיתים לא נדרש שום מבנה נוסף. במקרה כזה הפונקטור השוכח הוא פונקטור מלא וניתן לחשוב על  {\mathcal {C}} בתור תת-קטגוריה מלאה ב- {\mathcal {D}}. זה המצב לדוגמה במקרה של הפונקטור השוכח בין יריעות טופולוגיות למרחבים טופולוגיים. לעיתים התנאים הנוספים שנדרשים מערבים רק את המבנה הנוסף, כך שעל כל אובייקט מ- {\mathcal {D}} קיים מבנה של אובייקט מ- {\mathcal {C}}. במקרה כזה הפונקטור הוא פונקטור סוריקטיבי עקרונית ואפשר לחשוב על  {\mathcal {C}} בתור תת-קטגוריה רחבה של  {\mathcal {D}}. זה המצב לדוגמה במקרה של הפונקטור השוכח בין מרחבים טופולוגיים לקבוצות.
בהינתן פונקטור שוכח  F:{\mathcal {C}}\to {\mathcal {D}} אפשר לשאול את שתי השאלות הבאות:
על אילו אובייקטים מ- {\mathcal {D}} קיים מבנה של אובייקט מ- {\mathcal {C}}?
בהינתן אובייקט מ- {\mathcal {C}}. כמה מבנים שונים (לא איזומורפים) של אובייקט מ- {\mathcal {C}} שיתאימו לאותו אובייקט ב  {\mathcal {D}} ניתן להגדיר עליו? מהם?
ניתן לנסח את שתי שאלות אלה באופן הבא: פונקטור  F:{\mathcal {C}}\to {\mathcal {D}} משרה העתקה  {\bar {F}}:{\mathcal {\bar {C}}}\to {\mathcal {\bar {D}}} בין אספי מחלקות האיזומורדיזם של הקטגוריות המתאימות.
עד כמה העתקה זו אינה על? מה התמונה שלה?
עד כמה העתקה זו אינה חח"ע? איך נראית תמונה הפוכה של איבר בתמונה?
לא תמיד יש עינין בשאלות אלה. לדוגמה
אם הפונקטור הוא מלא אז תשובה לשאלה השנייה ברורה (ההעתקה היא חח"ע). במקרים אלה בדרך כלל התשובה לשאלה הראשונה פשוטה גם כן, כיוון שבדרך כלל  {\mathcal {C}} מוגדרת בתור תת-קטגורית כל האובייקטים ב- {\mathcal {D}} המקימים תכונה מסוימת.
אם הפונקטור סוריקטיבי עקרונית אז התשבה לשאלה הראשונה ברורה (ההעתקה היא על.)
לפעמים, השאלה הראשונה אמורפית מדי ואין לצפות שתהיה לה תשובה סבירה. למשל אין לצפות לתיאור סביר של אוסף כל המטריקות המשרות טופולוגיה מסוימת.
אולום במקרים רבים שאלות אלה הן קשות ומעניינות מאוד.
אחת הקטגוריות הבסיסיות בטופולוגיה גאומטרית היא קטגורית היריעות הטופולוגיות הקומפקטיות. אחת הקטגוריות הבסיסיות בטופולוגיה אלגברית היא קטגורית הטיפוסים ההומוטופיים. הספירות מהוות אובייקטים יסודי בשתי קטגוריות אלה.
השערת פואנקרה עוסקת בשאלה השנייה עבור הפונקטור השוכח בין קטגוריות אלה במקרה הפרטי של הספירה התלת-ממדית. כשההשערה נוסחה, הספירה התלת־ממדית הייתה הספירה מהמימד הנמוך ביותר עבורה ההשערה לא הייתה ידועה. היא גם הייתה האחרונה שעבורה נפתרה ההשערה. באופן כללי, שאלה זאת עדיין פתוחות בשביל אובייקטים כללים בקטגוריות אלה.
השערת פואנקרה ובעיית המרחב

מספר מקורות, בניסיון להנגיש את השערת פואנקרה, מנסים לקשר בין ההשערה לבעיית תיאור היקום שלנו. אולם קשר זה רופף ביותר, מהסיבות הבאות:
על-פי תורת היחסות הכללית, אין משמעות לכלל היקום ברגע זמן אחד, אלא רק למרחב-זמן. תיאור כזה של היקום הוא 4-ממדי ולא 3-ממדי כך שהשערת פואנקרה (הרגילה) לא מדברת עליו. יש תאוריות מאוחרות יותר מתורת היחסות שנותנות מספר ממדים שונה אך גם בהן אין משמעות פיזיקלית ליקום תלת-ממדי.
על-פי התאריות הפיזיקליות המקובלות כיום, המרחב-זמן אינו קומפקטי. ההערכה היא שהיקום ימשיך להתפשט לעד ללא גבול.
המרחב-זמן מכיל (ככול הנראה) נקודות, קווים ומשטחים סינגולריים (המפץ הגדול, חורים שחורים וחורים שחורים מסתובבים בהתאמה). מבנה היקום בסביבת נקודות אלה עדין לא ברור לחלוטין, כך שייתכן שלא מדובר ביריעה. ניתן לא להתייחס לנקודות הסינגולריות עצמן כחלק מהיקום, אך אז הוא יהיה "עוד פחות קומפקטי"
ניתן באופן עקרוני לבחור תת-יריעה דמוית חלל העוברת דרכינו בחלל-זמן ולהכריז עליה בתור היקום ברגע זה. בחירה כזאת תהיה שרירותית ולבחירות שונות עלולות להיות טופולוגיות שונות.
ייתכן שניתן לבחור יריעה זו כך שהיא תהיה הומיאומורפית לספירה התלת-ממדית ובפרט פשוטת קשר. אולם אין לכך שום ערובה. אם קיימים חורי תולעת, אז היא לא תהיה פשוטת קשר, ולא תהיה הומיאומורפית לספירה.
גם אם יריעה זו הומיאומורפית לספירה, אין כל סיבה א-פריורי שהיא תהיה פשוטת קשר. ישנם שיקולים פיזיקליים היוריסטיים המרמזים על כך שהמבנה הגלובלי של יריעה כזאת הוא דמוי ספירה אך הם אינם מתבססים על כך שיריעה זו היא פשוטת קשר.
עם כל זאת, הספירה בכלל והספירה התלת־ממדית בפרט הן מהדוגמאות הבסיסיות לירעות. זה אחד ממקורות העינין בהשערת פואנקרה. מודלים רבים המתארים את מבנה היקום מתבססים על הספירה התלת-ממדית בצורה זאת או אחרת.
לקריאה נוספת

דונל או'שיי, השערת פואנקרה, הוצאת אריה ניר, 2008
מאשה גסן, חידת פרלמן, סיפור על גאון ועל פריצת הדרך המתמטית של המאה, הוצאת עליית הגג ומשכל, 2012
איאן סטיוארט, תיבת האוצרות המתמטיים של פרופסור סטיוארט, כנרת זמורה-ביתן דביר, 2012, הפרק "השערת פואנקרה", עמ' 160–165
Szpiro, George (July 29, 2008). Poincaré's Prize: The Hundred-Year Quest to Solve One of Math's Greatest Puzzles. Plume. ISBN 978-0-452-28964-2.
מורפין

ערך זה עוסק בסם פסיכואקטיבי. אם התכוונתם לאפקט לשינוי צורה, ראו .
| --- | --- |

 
 שם IUPAC
 7,8-didehydro- 4,5-epoxy-17-methylmorphinan-3,6-diol
 נתונים כימיים
 כתיב כימי:  C17H19NO3 
 מסה מולרית:  285.4
 נתונים פרמוקוקינטיים
 זמינות ביולוגית:  30%~
 מטבוליזם:  כבדי 90%
 זמן מחצית חיים:  2-3 שעות
 הפרשה:  כיליתית 90%, מרה 10%
 בטיחות
 מעמד חוקי:  נכלל בפקודת הסמים המסוכנים  מותר לשימוש בצרכים רפואיים במרשם רופא בלבד
 קטגוריית סיכון בהריון:  קטגוריית סיכון C (אוסטרליה), קטגוריית סיכון C 
 סיכון לתלות:  גבוה מאוד
 דרכי מתן:  פומי, מילעורית, תת-עורית, תוך שרירית, תוך ורידית
 LD50:  335 מ"ג/ק"ג (בחולדה)
 מזהים
 קוד ATC:  N02AA01 
 מספר CAS:  57-27-2
 PubChem:  5288826
 ChemSpider:  4450907
 
אמפולה המכילה 10 מיליגרם של מורפין, במיליליטר אחד.
מורפין או מורפיום  הוא סם פסיכואקטיבי ממכר ותרופה ממשפחת האופיאטים, המשמש כמשכך כאבים חזק. מורפין נכלל בפקודת הסמים המסוכנים ומותר רק בשימוש רפואי. כל שימוש, ייצור, קניה או מכירה של מורפין שלא לצרכים רפואיים, הוא עבירה פלילית בישראל ובמרבית מדינות העולם.
מורפין, כמו אופיאטים אחרים, פועל בצורה ישירה על מערכת העצבים המרכזית על מנת לשכך כאב. פעולתו העיקרית היא בסינפסות של הגרעין הקשתי (arcuate nucleus). מורפין נחשב לתרופה ממכרת מאוד בהשוואה לחומרים אחרים, סבילות ותלות פיזית ופסיכולוגית מתפתחות במהירות.
מקורה של המילה מורפין נגזר מהמילה מורפיאוס, אל החלומות במיתולוגיה היוונית.
השפעות מורפין במערכות הגוף השונות > מערכת העצבים המרכזית

פעולותיו הטיפוליות המרכזיות של מורפין הן שיכוך כאבים הרגעה וטשטוש (הורדת חרדה השריית שינה ואופוריה). מנגנון שיכוך הכאב המדויק אינו ידוע, אך זוהו קולטנים וחומרים אנדוגניים דמויי מורפין במוח ובעמוד השדרה שלוקחים חלק בשיכוך כאבים. מורפין גורם לדיכוי נשימתי על ידי פעולה ישירה במרכזי הנשימה בגזע המוח. מנגנון הדיכוי הנשימתי כולל ירידה בתגובתיות של מרכזי גזע המוח על מנת להגביר את לחץ הפחמן הדו-חמצני וכן לגירוי חשמלי.
מורפין גם מדכא את רפלקס השיעול על ידי השפעה ישירה על מרכז השיעול במוח המוארך. ההשפעות נוגדות השיעול עשויות להתקיים במנות נמוכות מאלו הנדרשות לשיכוך כאבים.
מורפין גורם להצרת אישונים (מיוזיס), אפילו בחשיכה מוחלטת. אישוני "סיכה" הם סימן למנת יתר של חומרים נרקוטיים, אך זו אינה הסיבה האפשרית היחידה למצב.
השפעות מורפין במערכות הגוף השונות > מערכת העיכול

מורפין גורם לירידה בהפרשות הקיבה, המרה והלבלב, וכן לירידה בתנועתיות הקשורה בטונוס מוגבר של מפתח הקיבה וחלקו הראשון של המעי הדק (תריסריון, או דאודנאום). התנועתיות והעיכול במעי הדק והגס פוחתים. התוצאה הסופית של השפעות אלו היא עצירות.
השפעות מורפין במערכות הגוף השונות > הלב וכלי הדם הגדולים

מורפין גורם להרחבה של כלי הדם ההיקפיים העשויה לגרום לירידה בלחץ הדם.
שימוש רפואי > התוויות

שימוש רפואי במורפין:
שיכוך כאבים: לאחר ניתוח, במצבי טראומה, כאבים כרוניים (לדוגמה, בסרטן מסוגים שונים)
הרדמה: כתוסף לחומרי ההרדמה הכללית, בהרדמה אזורית (לדוגמה, הרדמה אפידורלית)
נוגד שיעול: במצבים של שיעול קשה שלא הגיב לתרופות אחרות
נוגד שלשול: במצבים של שלשול כרוני שלא הגיב לתרופות אחרות (לדוגמה, שלשול הקשור באיידס)
קוצר נשימה: על מנת להקל על קוצר נשימה בחולים במצבי כשל נשימתי
שימוש רפואי > התוויות נגד

דלקת חריפה של הלבלב (עשויה להיות גם תוצאה של שימוש במורפין)
כשל כלייתי (בשל הצטברות תוצר הביניים (מטבוליט) מורפין-6-גלוקורוניד)
שימוש רפואי > דרכי מתן

ניתן לתת מורפין בהזרקה תת-עורית, תוך שרירית ותוך ורידית, וכן בהזרקה אפידורלית. בשל זמינות הביולוגית הנמוכה של מורפין במתן פומי (שליש עד שישית מיעילותו במתן פראנטלי), לרוב לא משתמשים בדרך מתן זו. ישנן גם קפסולות לשחרור מושהה של מורפין למתן כרונית. תרכיבים אחרים על בסיס מורפין יכולים להינתן פומית, וכן מילעורית באמצעות מדבקות.
שימוש רפואי > מתן מורפין שלא על ידי רופא

באופן רגיל נאסר על מתן מורפין ללא אישור רופא, למעט מספר חריגים:
בלב ים רשאי רב חובל לתת מורפין ללא אישור רופא (אם ולא ניתן ליצור קשר עם החוף) לאחר שניסה לקבל אישור כזה. במקרה זה עליו לציין זאת ביומן האונייה, כולל המינון שניתן. עליו לשמור גם על המכל המשומש בכספת האונייה (שבה גם נשמרים המכלים המלאים). יש לתת את המורפין בנוכחות קצין נוסף שמאשר את המינון שניתן. שימוש בסמכות זו הוא חריג ביותר ונדיר.
בצה"ל התברר לאחר מלחמת לבנון השנייה כי החובשים הם אלו שהיו הקרובים ביותר לפצועים ולכן הוחלט להתיר גם לחובשים לתת מורפין, במינון יחיד של 10 מ"ג ורק בעזרת מזרק אוטומטי לתוך הירך (הזרקה תוך שרירית). על החובש לסמן זאת, באופן ברור ובצירוף שעה, על מצחו של הפצוע ובמקום נוסף על גופו ובמדת האפשר גם על טופס ייעודי ולידע את הכוחות המפנים או הדרג המטפל הבא.
לפרמדיקים במד"א יש אישור לתת מורפין.
תופעות לוואי

תופעות הלוואי המסוכנות של מורפין דומות לאלו הנצפות עם תרופות אופיואידיות אחרות. אלו כוללות דיכוי נשימתי, הפסקת נשימה, ומידה פחותה יותר עצירת פעולת הלב ושוק.
תופעות הלוואי השכיחות ביותר הן עצירות, טשטוש, סחרחורת, בחילה, הקאה, הזעה, אופוריה (שכיח) ודיספוריה (נדיר) וחוסר-איזון הורמונלי.
התבטאות תופעות הלוואי קשורה גם במינון התרופה ועוצמת הכאב של החולה.
פרמקולוגיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מורפין הוא אגוניסט לרצפטורים אופיואידים - השפעתו העיקרית היא קשירה והפעלה של הרצפטורים האופיואידים מסוג מיו- µ מערכת העצבים המרכזית. הפעלה של רצפטורים אלו קשורה בשיכוך כאבים, טשטוש, אופוריה, תלות פיזית ודיכוי נשימתי. מורפין הוא גם אגוניסט לרצפטור האופיואידי מסוג קאפא - & שפעילותו קשורה לשיכוך כאבים ספינלי (דרך חוט השדרה).
היסטוריה והתמכרות

מורפין בודד לראשונה ב-1804 על ידי הרוקח הגרמני פרידריך שרטרנר, שכינה אותו "מורפיום" על שם אל החלומות היווני, מורפיאוס.
 השימוש בסם החל להתפשט רק עם המצאת המחט התת-עורית (היפודרמלית) ב-1853. מורפין שימש לשיכוך כאב, ו"טיפול" להתמכרות לאלכוהול ואופיום. שימוש נרחב במורפין במהלך מלחמת האזרחים האמריקנית הביא להתמכרות המונית לסם.
מורפין היה חומר שיכוך הכאבים הנרקוטי השכיח ביותר להתמכרות, עד להתחלת השימוש בהרואין. הרואין (דיאצטילמורפין) זוקק ממורפין ב-1874. בדומה לסמים אחרים, רכישתו ללא מרשם רופא הפכה לעבירה בארצות הברית כאשר הועבר חוק החומרים הנרקוטיים ב-1914.
למורפין שתי תופעות נפוצות: פיתוח סבילות והתמכרות. סבילות (ירידה בהשפעת הסם עם התארכות השימוש בו) תגיע תמיד לפני התמכרות - אם הנוטל ימשיך לקחת את הסם הוא יידרדר להתמכרות.
פיתוח סבילות: כאשר המורפין משכך כאבים הוא "מתיישב" בתוך תעלת CAMP. זוהי תעלה שמובילה עצבים במערכת העצבים המרכזית. כאשר המורפין מתיישב בתוך התעלה הוא מונע מעבר של כאב ולכן הכאב אינו מורגש. כאשר הגוף מבחין כי אינו מרגיש את הכאב הוא מייצר עוד תעלות CAMP על מנת לחוש את הכאב שוב. לכן אדם שמתרגל יידרש בשימוש הבא לכמות מורפין מוגדלת כדי לחוש את אותה הקלה.
התמכרות היא תופעה מסוכנת יותר, אצל נוטלי מורפין כרוניים. כאשר הגוף מייצר תעלות CAMP הוא מגיע לגבול שבו מפסיק הגוף לייצר משככי כאבים טבעיים - אנדורפינים ואנקפיליניים - והנוטל הכרוני הופך למכור למורפין.
ראו גם

הרואין
קודאין (מתיל-מורפין), סם אופיאטי המופק לרוב ממורפין בתעשיית התרופות.
אופיואיד
סם פסיכואקטיבי
הערות שוליים

↑  Morphine | Drug Addiction & Abuse | Facts & Information, web.archive.org
| --- | --- |
בקרת זהויות :  NLI: 987007546060405171  BnF: cb11979266z (data)  GND: 4040284-8  LCCN: sh85087342  NARA: 10641846  NDL: 01035412  NKC: ph187954 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אמפולת מורפין לשימוש וטרינרי
מאר-א-לאגו

| --- | --- |

 מידע כללי
 סוג:  אחוזה, אחוזה, בית מלון 
 כתובת:  1100 South Ocean Blvd, Palm Beach, FL 
 מיקום:  פאלם ביץ' 
 מדינה:  ארצות הברית 
 בעלים:  דונלד טראמפ 
 הקמה ובנייה
 תקופת הבנייה:  ?–1927
 תאריך פתיחה רשמי:  1927 
 אדריכל:  יוסף אורבן, Marion Sims Wyeth 
 
 קואורדינטות:  26°40′37″N 80°02′14″W﻿ / ﻿26.677044444444°N 80.037127777778°W﻿ / 26.677044444444; -80.037127777778
 www.maralagoclub.com
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מאר-א-לאגו(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מאר-א-לאגו(למפת פלורידה רגילה) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי מאר-א-לאגו(למפת פלורידה מוגדלת) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי מאר-א-לאגו he
 
מאר-א-לאגו (באנגלית: Mar-a-Lago, מספרדית: "מהים עד האגם") הוא בית נופש בפאלם ביץ', פלורידה, אשר משנת 1985 נמצא בבעלותו של נשיא ארצות הברית, דונלד טראמפ.
היסטוריה

האתר הוקם בין 1924–1927 על ידי מארג'ורי מריוות'ר פוסט (אנ'), ביתו של צ'ארלס ויליאם פוסט. האחוזה מכילה 128 חדרים ומשתרעת על שטח של 5.8 דונם. היא כוללת את מועדון מאר-א-לאגו שהוא מועדון סגור לחברים אשר מכיל חדרי אירוח, ספא, ומתקנים אחרים בסגנון בתי מלון.
לפני מותה ב-1973, הורישה פוסט את הנכס לשירות הפארקים הלאומיים של ארצות הברית, בתקווה שניתן יהיה להשתמש באחוזה בעת ביקורים ממלכתיים, שיתקיימו באזור, או כמקום בו ישהו נשיא ארצות הברית וצוותו במשך תקופות ממושכות במהלך עונות החורף (אנ'). אולם מכיוון שהעלויות שהיו כרוכות בתפעול הנכס היו גבוהות, הוחזר הנכס לבסוף לקרן פוסט בשנת 1981.
האחוזה היא השנייה בגודלה במדינת פלורידה והאחוזה ה-20 בגודלה בארצות הברית כולה.
היסטוריה > בבעלות דונלד טראמפ

בשנת 1985 רכש את האחוזה איש העסקים דונלד טראמפ. אשתו אז, איוונה טראמפ, הייתה אחראית על ניהול הנכס. טראמפ המשיך להחזיק בבעלותו את האחוזה לאחר שני הגירושין שעבר. למשפחת טראמפ אזור מגורים פרטי בשטח סגור באחוזה.
במהלך כהונתו הראשונה כנשיא ארצות הברית, טראמפ ביקר באחוזה לעיתים קרובות. היא שימשה גם לאירוח פגישות שהתקיימו בין הנשיא טראמפ למנהיגים בינלאומיים, ובהם ראש ממשלת יפן שינזו אבה, נשיא הרפובליקה העממית של סין שי ג'ינפינג, ונשיא ברזיל ז'איר בולסונארו.
החל מנובמבר 2019, זהו ביתו הפרטי הקבוע של טראמפ, שאליו עבר ממגדל טראמפ במנהטן.
ב-8 באוגוסט 2022 הודיע טראמפ כי סוכני ה-FBI פשטו על האחוזה בחשד שנמצאים שם חומרים מסווגים מהבית הלבן.
הערות שוליים

↑  סוכני FBI פשטו על האחוזה של טראמפ בפלורידה: "אפילו פרצו לכספת", באתר ynet, 8 באוגוסט 2022
| --- | --- |
בקרת זהויות :  NLI: 987007532671305171  LCCN: sh97005304 
ערך זה הוא קצרמרבנושא ארצות הברית. אתם מוזמנים לתרום לוויקיפדיה ו.
טיפאני טראמפ

| --- | --- |

טיפאני טראמפ ב-2016
 לידה:  13 באוקטובר 1993 (בת 31) וסט פאלם ביץ', פלורידה, ארצות הברית
 שם לידה:  Tiffany Ariana Trump 
 מדינה:  ארצות הברית ארצות הברית
 ידועה בשל:  בתו של דונלד טראמפ, נשיא ארצות הברית
 השכלה:  אוניברסיטת פנסילבניה המרכז למשפטים של אוניברסיטת ג'ורג'טאון
 מקצוע:  דוגמנית, זמרת
 מפלגה:  
 בן זוג:  מייקל בולוס
 
טיפאני אריאנה טראמפ (בשם מלא באנגלית: Tiffany Ariana Trump; נולדה ב-13 באוקטובר 1993) היא בתו הרביעית של נשיא ארצות הברית ה-45 וה-47, דונלד טראמפ, ובתו היחידה מאשתו השנייה מרלה מייפלס.
ביוגרפיה

טיפאני טראמפ נולדה ב-13 באוקטובר 1993 בווסט פאלם ביץ', פלורידה. היא בתם היחידה של מרלה מייפלס ודונלד טראמפ. היא נקראה בשם טיפאני על ידי הוריה על שם חברת התכשיטים "טיפאני ושות'". היא גודלה על ידי אמה בקליפורניה, שם התגוררה עד סיום לימודיה בבית ספר תיכון. היא התחנכה בבית הספר "Viewpoint School" בקלבאסאס, קליפורניה.
טראמפ עבדה כמתמחה בעיתון האופנה "ווג" וב-2014 הוציאה לרדיו סינגל בשם "Like A Bird" (כמו ציפור), וסיפרה שהיא שוקלת קריירת זמרה.
ב-2016 סיימה תואר ראשון בסוציולוגיה ובלימודים אורבניים באוניברסיטת פנסילבניה. ב-2017 התחילה ללמוד משפטים באוניברסיטת ג'ורג'טאון וסיימה בשנת 2020.
היא הופיעה עם יתר בני משפחת טראמפ בהופעות פומביות במהלך הבחירות לנשיאות ארצות הברית 2016. ב-19 ביולי 2016 נאמה בוועידת המפלגה הרפובליקנית.
זמן קצר לאחר הפסד אביה בבחירות ולפני יציאתו מהבית הלבן התארסה לבן זוגה מייקל בולוס (אנ'), בן למשפחת מיליארדרים ממוצא לבנוני-נוצרי, בגן הוורדים של הבית הלבן. הם נישאו ב-12 בנובמבר 2022, באחוזת מאר-א-לאגו של דונלד טראמפ. אביו של מייקל בולוס, מסעד בולוס, הוא איש עסקים מצליח, מנכ"ל חברת בולוס אנטרפרייזס (אנ') ודוקטור למשפטים, שנולד בלבנון למשפחה נוצרית, והיגר עם הוריו לארצות הברית בשנות השבעים. אימו של מייקל, שרה פאדול, היא בת לזוהיר פאדול, איש עסקים אמריקאי לבנוני צרפתי, עם עסקים נרחבים באפריקה. משפחת בולוס חיה חלק מהזמן בניגריה ובאנגליה, נוסף על ארצות הברית. מסעד בולוס הוא אחד ממנהלי קמפיין הנשיאות של 2024 עבור דונלד טראמפ במישיגן, ופעל לשכנע את המצביעים ממוצא ערבי להצביע עבור טראמפ. מסעד בולוס מקורב למנהיגי הנוצרים בלבנון.
אילן יוחסין

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |  |  |  |  |   |   |  פרד טראמפ  פרד טראמפ     |  פרד טראמפ  פרד טראמפ     |  פרד טראמפ  פרד טראמפ     |     |  מרי טראמפ  מרי טראמפ     |  מרי טראמפ  מרי טראמפ     |  מרי טראמפ  מרי טראמפ     |  |  |  |  |  |  |  |  |  |  |  |  |   |   |
|   |   |   |   |  |  |  |  |   |   |   |   |   |   |   |   |   |   |   |   |   |   |   |   |   |   |   |     |   |  |  |
|   |   |   |   |  |  |  |  |  איוונה טראמפ  איוונה טראמפ     |  איוונה טראמפ  איוונה טראמפ     |  איוונה טראמפ  איוונה טראמפ     |     |  דונלד טראמפ  דונלד טראמפ     |  דונלד טראמפ  דונלד טראמפ     |  דונלד טראמפ  דונלד טראמפ     |   |   |   |   |   |   |     |   |   |  מרלה מייפלס  מרלה מייפלס     |  מרלה מייפלס  מרלה מייפלס     |  מרלה מייפלס  מרלה מייפלס     |   |  מלאניה טראמפ  מלאניה טראמפ     |  מלאניה טראמפ  מלאניה טראמפ     |  מלאניה טראמפ  מלאניה טראמפ     |
|   |   |   |   |   |   |   |   |   |     |   |     |   |   |   |   |   |   |   |  |  |   |   |  |  |  |  |   |   |   |  |
|  ונסה קיי היידון  ונסה קיי היידון     |  ונסה קיי היידון  ונסה קיי היידון     |  ונסה קיי היידון  ונסה קיי היידון     |   |  דונלד טראמפ ג'וניור  דונלד טראמפ ג'וניור     |  דונלד טראמפ ג'וניור  דונלד טראמפ ג'וניור     |  דונלד טראמפ ג'וניור  דונלד טראמפ ג'וניור     |   |  איוונקה טראמפ  איוונקה טראמפ     |  איוונקה טראמפ  איוונקה טראמפ     |  איוונקה טראמפ  איוונקה טראמפ     |   |  ג'ארד קושנר  ג'ארד קושנר     |  ג'ארד קושנר  ג'ארד קושנר     |  ג'ארד קושנר  ג'ארד קושנר     |   |  אריק טראמפ  אריק טראמפ     |  אריק טראמפ  אריק טראמפ     |  אריק טראמפ  אריק טראמפ     |   |  טיפאני טראמפ  טיפאני טראמפ     |  טיפאני טראמפ  טיפאני טראמפ     |  טיפאני טראמפ  טיפאני טראמפ     |   |  מייקל בולוס  מייקל בולוס     |  מייקל בולוס  מייקל בולוס     |  מייקל בולוס  מייקל בולוס     |   |  בארון טראמפ  בארון טראמפ     |  בארון טראמפ  בארון טראמפ     |  בארון טראמפ  בארון טראמפ     |
הערות שוליים

↑  The stork visits Donald & Marla: Inside their hospital room after Trump becomes a father to daughter Tiffany in 1993, באתר ניו יורק דיילי ניוז
↑  Tiffany Trump - Like A Bird, באתר יוטיוב
↑  מדונלד עד בארון טראמפ. הכירו את המשפחה הראשונה, באתר ynet, 9 בנובמבר 2016
↑  What’s the deal with Donald Trump’s mystery daughter?, באתר ניו יורק פוסט
↑  Watch Tiffany Trump Speak at the Republican Convention, באתר טיים מגזין
↑  רגע לפני שהנשיא יוחלף, בתו של דונלד טראמפ התארסה בבית הלבן, באתר וואלה, 20 בינואר 2021
↑  בתו של טראמפ התארסה עם צעיר לבנוני, באתר אקטואליק, ‏2020-01-04
↑  Charlie Lankston, Tiffany Trump reveals she is ENGAGED to 'amazing' Michael Boulos, Mail Online, ‏2021-01-19
↑  דור חייק, ‏למרות ההוריקן: טיפאני טראמפ נישאה לבן זוגה בחתונה נוצצת במיוחד, באתר ‏מאקו‏, 13 בנובמבר 2022
↑  Tammy La Gorce, Tiffany Trump Weds at Mar-a-Lago, New York Times, November 12 2022
↑  pm news, Untold story of Michael Boulos, Trump's son-in-law with strong Nigerian roots, ‏24.1.2021
↑  החיזור של טראמפ אחרי הקול הערבי, באתר ynet, 17 ביוני 2024
↑  Joey Cappelletti, Trump allies hope his daughter Tiffany's father-in-law can help flip votes in Michigan, Los Angeles Times, ‏2024-06-17 (באנגלית אמריקאית)
↑  Mandy Taheri Weekend Reporter, Tiffany Trump's father-in-law reportedly had ties to Hezbollah's allies, Newsweek, ‏2024-10-10 (באנגלית)
| דונלד טראמפ |
| --- | --- | --- |
| הורים | פרד טראמפ • מרי טראמפ |  |
| אחים | מריאן טראמפ • פרד טראמפ (הבן) • אליזבת טראמפ • רוברט טראמפ |  |
| נשים | איוונה טראמפ • מרלה מייפלס • מלאניה טראמפ |  |
| ילדים | איוונקה טראמפ (הנשואה לג'ארד קושנר) • דונלד טראמפ ג'וניור • אריק טראמפ • טיפאני טראמפ • בארון ויליאם טראמפ |  |
| אירועים במהלך כהונתו הראשונה כנשיא ארצות הברית | השבעתו לנשיאות (2017) • עסקת הנשק האמריקאית–סעודית (2017) • התקיפה האמריקאית בסוריה (2017) • נאום ירושלים (2017) • פסגת ארצות הברית – קוריאה הצפונית בסינגפור (2018) • העברת שגרירות ארצות הברית בישראל לירושלים (2018) • פסגת האנוי (2019) • הכרת ארצות הברית בריבונות ישראל על רמת הגולן (2019) • הפסגה באזור המפורז הקוריאני (2019) • הליך הדחתו (2019) • התקיפה בנמל התעופה הבין-לאומי בבגדאד (2020) • עסקת המאה (2020) • מגפת הקורונה בארצות הברית (2020) • רצח ומחאות ג'ורג' פלויד (2020) • הסכמי אברהם (2020) • הבחירות לנשיאות ארצות הברית 2020 • ההסתערות על הקפיטול (2021) • הליך הדחתו ומשפט ההדחה השני (2021) |  |
| אירועים במהלך כהונתו השנייה כנשיא ארצות הברית | השבעתו לנשיאות (2025) |  |
| דברים בבעלותו או על שמו | ארגון טראמפ • מגדל טראמפ העולמי • בניין טראמפ • מגדל טראמפ • הספרייה הנשיאותית על שמו • רמת טראמפ • מיס תבל • מיס ארצות הברית • נאופלפה דונלדטראמפי • לרשימת עסקיו המלאה |  |
| ספריו | טראמפ: האמנות שלי – איך לעשות עסקים (1987) •  טראמפ: להישרד בצמרת (1990) • טראמפ: אמנות הקאמבק (1997) • אמריקה שמגיעה לנו (2000) • איך להתעשר (2004) • הדרך לפסגה (2004) • טראמפ 101 (2006) • רוצים שתהיו עשירים: שני אנשים - מסר אחד (2006) • לחשוב בגדול - להצליח בגדול: בעסקים ובחיים (2007) • תחשוב כמו מנצח (2009) • מגדל טראמפ (2011) • אמריקה הנכה (2015) |  |
| אחר | אש וזעם • פרשת טראמפ–אוקראינה • דו"ח מולר • מחאות נגד דונלד טראמפ • טראמפיזם |  |
| --- | --- |
בקרת זהויות :  MusicBrainz: 93cf2aef-8a31-42c3-99a8-bce4e136ca07
משרתם של שני אדונים

| --- | --- |

 כתיבה:  קרלו גולדוני 
 סוגה:  קומדיה דל'ארטה, קומדיה 
 הצגת בכורה:  1745 
 שפה:  איטלקית 
 
משרתם של שני אדונים הוא מחזה קומי מאת המחזאי האיטלקי קרלו גולדוני. המחזה תורגם ועובד לעברית על ידי נסים אלוני.
הקומדיה נכתבה בשנת 1743, ומשתמשת בדמויות הקלאסיות ממסורת התיאטרון האיטלקי של הרנסאנס, הקומדיה דל'ארטה. מן השחקנים נדרשה מיומנות וזריזות גופנית, וסגנון ההצגה נשען במידה ניכרת על הומור חזותי ועל התנהגות קומית הבאה לידי ביטוי פיזי עז.
דמויות צוות ההצגה בתיאטרון הלאומי בבולגריה, 2009 (בימוי: מיטקו בוזקוב)
המחזה מציג את טְרוּפַלְדִינוֹ, משרת מובטל המקבל ביום אחד שתי הצעות עבודה משני אדונים בנפרד; כל אחד מהאדונים מעורב בעלילה רומנטית הכוללת התחזות והונאה, היוצרת קומדיית טעויות קצבית.
הדמות הראשית במחזה היא משרת ערמומי המשרת שני אדונים. אחד מהם הוא אישה המחופשת לגבר, שהגיעה לעיר בחיפוש אחרי אהובהּ, שהוא אדונו השני של המשרת. שניהם גרים באותו מלון, אך הם אינם נפגשים. העלילה מבוססת על תחבולותיו של המשרת, המצליח לתמרן בין שני אדוניו, למלא בקושי את המשימות המוטלות עליו ובדרך מתבלבל בין הדברים שאמור להביא ולאיזה אדון, תוך יצירת הסתבכויות בלתי פוסקות.
בסוף נפגשים שני האוהבים ומגשימים את אהבתם יחד עם הזוגות האחרים, בהם המשרת ואהובתו.